


         NOTĂ DE FUNDAMENTARE

	
Secțiunea 1

Titlul proiectului de act normativ


	    
                                                                        HOTĂRÂRE
privind trecerea unei suprafețe de 6,79 ha  teren cu destinație forestieră din domeniul public al statului în domeniul privat al acestuia și în administrarea Regiei Naționale a Pădurilor – Romsilva, în vederea reconstituirii dreptului de proprietate

	
Secțiunea a 2-a
Motivul emiterii actului normativ


	2.1.
	
Sursa proiectului de act normativ

	Inițiativa Ministerului Mediului, Apelor și Pădurilor și a Autorității Naționale pentru Restituirea Proprietăților.


	2.2.
	Descrierea situației actuale
	Legea nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, cu modificările și completările ulterioare, a urmărit, prin impunerea unor termene fixe, să asigure finalizarea procesului de restituire a terenurilor către foștii proprietari, proces care se desfășoară încă din anul 1991.
Prin art.5 din Legea nr. 165/2013, cu modificările și completările ulterioare, au fost constituite comisii locale pentru inventarierea terenurilor, având scopul de a identifica suprafețele care pot face obiectul reconstituirii dreptului de proprietate în fiecare unitate administrativ-teritorială.
Ca urmare a finalizării procesului de inventariere a terenurilor a fost determinat necesarul de teren pentru finalizarea procesului de restituire.
După primirea situațiilor centralizate pe fiecare județ, Autoritatea Națională pentru Restituirea Proprietăților a solicitat comisiilor județene pentru stabilirea dreptului de proprietate privată asupra terenurilor să transmită propunerile cu privire la transferul unor suprafețe de teren din domeniul public al statului în domeniul privat al statului, în vederea punerii acestora la dispoziția comisiilor locale pentru finalizarea procesului de restituire.

Art.6 alin.(5) din Legea nr.165/2013, cu modificările și completările ulterioare, reglementează faptul că Ministerul Mediului, Apelor și Pădurilor şi Autoritatea Națională pentru Restituirea Proprietăților demarează procedurile legale necesare în vederea schimbării regimului juridic al terenurilor forestiere aparținând domeniului public al statului și trecerii acestora, în condițiile legii, în proprietatea privată a statului pentru a fi afectate restituirii în natură.
Încetarea uzului și interesului public național pentru terenul forestier în suprafață de 6,79 ha aflat în administrarea Regiei Naționale a Pădurilor-Romsilva, Direcția Silvică Suceava, prin Ocolul Silvic Cârlibaba, cu amplasament în UP VIII Ceremus, u.a. 42%, este justificată de următoarele:
[bookmark: _Hlk216105514]Prin Sentința civilă nr. 1995/13.08.2007 pronunțată de Judecătoria Vișeu de Sus în dosarul nr. 2290/336/2007, definitivă prin nerecurare, s-a dispus validarea dreptului de proprietate asupra terenului în suprafață totală de 38,63 ha în favoarea numitului Mihali Ilie. Din această suprafață totală validată, pentru 31,84 ha s-a emis deja titlul de proprietate nr. 21304/2014, iar pentru diferența de 6,79 ha prin Hotărârea Comisiei Județene Maramureș nr. 4624/27.05.2015 a fost validat amplasamentul situat în UP VIII Ceremuș u.a. 42%. 
Ulterior, așa cum rezultă din adresa Ocolului Silvic Cârlibaba nr.11537/12.06.2018, urmare a lucrărilor de reamenajare silvice din anul 2015, amplasamentul terenului  în suprafață totală de 6,79 ha validat prin Hotărârea Consiliului Județean nr. 4624/27.05.2015 este situat în prezent în UP VIII Ceremus, din care suprafața de 4,22 ha în u.a. 42 și suprafața de 2,57 ha în u.a. 43B.
Prin Hotărârea Comisiei Județene Maramureș nr.8847/27.11.2020 a fost validată propunerea  nr.19131/2020 a Comisiei locale Borșa pentru stabilirea dreptului de proprietate privată asupra terenurilor a suprafeței de 6,79 ha teren cu vegetație forestieră pentru punerea în executare a Sentinței civile nr. 1995/13.08.2007. 
Prin adresa nr. 8682/14.04.2025 a Comisiei locale Borșa pentru stabilirea dreptului de proprietate privată asupra terenurilor s-a înaintat Comisiei Județene Maramureș documentația completată necesară pentru vederea schimbării regimului juridic al suprafeței de 6,79 ha teren forestier amplasat în Ocolul Silvic Cârlibaban, UP VIII Ceremus, u.a. 42 și 43B%  care potrivit adresei Ocolului Silvic Cârlibaba nr. 11183/OF/30.08.2023 transmisă Comisiei Locale Borșa, nu reprezintă vechiul amplasament al autorului deposedat.
Prin adresa Comisiei Județene Maramureș  pentru stabilirea dreptului de proprietate privată asupra terenurilor nr. 5388/06.06.2025 a fost înaintată Ministerului Mediului, Apelor și Pădurilor  solicitarea cu  documentația completată, în vederea luării tuturor măsurilor legale pentru demararea procedurilor legale de schimbare a regimului juridic al suprafeței de 6,79 ha teren cu vegetație forestieră în domeniul public al statului, cu identificare cadastrală în Cartea Funciară nr. 63838 Borșa, pentru Mihali Ioan, în calitate de moștenitor după defunct Mihali Ilie.   
Întrucât suprafața în cauză se află în domeniul public al statului și în administrarea Regiei Naționale a Pădurilor–Romsilva, obligația de reconstituire a dreptului de proprietate poate fi adusă la îndeplinire doar după trecerea terenurilor forestiere în cauză din domeniul public al statului în domeniul privat al acestuia și după punerea acestora la dispoziția Comisiei locale Borșa, județul Maramureș pentru stabilirea dreptului de proprietate privată asupra terenurilor, în condițiile legii.
Art.864 din Legea nr.287/2009 privind Codul civil, republicată, cu modificările și completările ulterioare stipulează faptul că dreptul de proprietate publică se stinge dacă bunul a pierit ori a fost trecut în domeniul privat, dacă a încetat uzul sau interesul public, cu respectarea condițiilor prevăzute de lege.
În condițiile art.864 din Legea nr.287/2009, republicată, cu modificările și completările ulterioare, pentru respectarea hotărârii judecătorești și a hotărârii Comisiei Județene pentru Stabilirea Dreptului de Proprietate Privată asupra Terenurilor Maramureș se justifică încetarea uzului și interesului public pentru terenul forestier în suprafață de 6,79 ha aflat în administrarea Regiei Naționale a Pădurilor-Romsilva, prin Ocolul Silvic Cârlibaba.
Suprafața de 6,79 ha teren cu destinație forestieră este înscrisă în inventarul centralizat al bunurilor din domeniul public al statului, în administrarea Regiei Naționale a Pădurilor - Romsilva, unitate aflată sub autoritatea Ministerului Mediului, Apelor și Pădurilor. 
Conform descrierii tehnice, bunul imobil face parte din suprafața de 43.962.953.411,00 mp care reprezintă fond forestier dobândit în anul 1991 de statul român, conform amenajamentelor silvice.
În contextul în care prin documentele justificative se confirmă dreptul de proprietate privată asupra suprafeței de 6,79 ha teren cu destinație forestieră coroborat cu celelalte aspecte descrise, apreciem necesară schimbarea regimului juridic al terenului forestier în suprafață totală de 6,79 ha, mai sus identificat.
Bunul imobil care face obiectul proiectului de hotărâre a Guvernului nu face obiectul unor litigii aflate pe rolul instanțelor de judecată și nu este grevat de sarcini.
Subliniem faptul că în inventarul centralizat al bunurilor din domeniul public al statului administrate de Regia Națională a Pădurilor - Romsilva, aprobat prin Hotărârea Guvernului nr.1705/2006, cu modificările și completările ulterioare, fondul forestier a fost înregistrat compact, ca proprietate publică a statului, la numerele de înregistrare MF 1363, 1364, 1365 și 1366, fără a fi evidențiat pe suprafețe, poziții cadastrale, tarlale sau vecinătăți și fără o nominalizare distinctă pe fiecare direcție, ocol silvic sau localitate.
Validarea nu se face pe vechiul amplasament fiind justificată temeinicia încetării uzului sau interesului public național asupra terenului cu destinație forestieră în suprafață de 6,79 ha, care se transmite din domeniul public al statului în domeniul privat al acestuia, în vederea reconstituirii dreptului de proprietate. 
În acest context, devin incidente dispozițiile art.24 alin.(1) din Legea nr.1/2000 pentru reconstituirea dreptului de proprietate asupra terenurilor agricole și celor forestiere, solicitate potrivit prevederilor Legii fondului funciar nr. 18/1991 și ale Legii nr. 169/1997, cu modificările și completările ulterioare, potrivit cărora reconstituirea dreptului de proprietate asupra terenurilor forestiere, pentru diferența dintre suprafața primită prin aplicarea legilor fondului funciar şi cea avută în proprietate, persoanelor fizice şi juridice sau, după caz, moștenitorilor acestora, se face pe vechile amplasamente, precum si dispozițiile art.24 alin.(3) din același act normativ, potrivit cărora punerea în posesie se va face pe alte terenuri, situate în apropierea vechilor amplasamente deoarece vechile  amplasamente sunt ocupate fiind  eliberate titluri de proprietate sau procese-verbale de punere în posesie.
Precizăm faptul că există identitate între suprafețele de teren avute în vedere de comisiile de fond funciar, cele avute în vedere de instanța de judecată la pronunțarea Sentinței  civile nr. 1995/13.08.2007 pronunțată de Judecătoria Vișeu de Sus și suprafața de teren vizată în anexa proiectului de act normativ.
De asemenea, în conformitate cu prevederile art.26 alin.(1) din Legea nr.331/2024 privind Codul silvic, cu modificările și completările ulterioare, proprietarii de fondul forestier național, alţii decât statul, sunt obligați să încheie contracte cu ocoale silvice, respectiv contracte de pază și servicii silvice minimale, contracte de prestări servicii silvice tehnice și contracte de administrare.
În conformitate cu alin.(3) al aceluiași articol în cazul proprietarilor terenurilor din fondul forestier național cu o suprafață de peste 10 hectare administrarea sau, după caz, asigurarea serviciilor silvice tehnice prin contract, indiferent de forma de proprietate, este obligatorie pentru exercitarea drepturilor prevăzute la art. 25 alin. (2) din aceeași lege. 
Proprietarii terenurilor cu destinație forestieră, care fac obiectul reconstituirii dreptului de proprietate au obligația de a menține calitatea mediului la un nivel optim și funcțiile economice, sociale și de mediu, inclusiv schimbările climatice ale pădurii, în regim de gospodărire durabilă.
În conformitate cu Raportul de evaluare al proprietăților imobiliare: teren forestier 6,79 ha, UP VIII Ceremuș,  localizare extravilanul orașului Borșa, zona Ceremuș, județul Maramureș, nr.43/18.02.2025 evaluator ANEVAR Matei Anca Gabriela, valoarea de inventar a bunului care trece în domeniul privat al statului este de 253.100,00 lei fără TVA. 
În concluzie, în vederea reconstituirii dreptului de proprietate și în temeiul Deciziei Curții Constituționale a României nr. 395 din 13 iunie 2017, care a constatat că prevederile art.13 alin. (1) din Legea nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România sunt constituționale în măsura în care restituirea terenurilor forestiere aparținând domeniului public al statului se realizează numai după trecerea prealabilă a acestor terenuri în domeniul privat al statului, în condițiile legii, apare ca necesară trecerea din domeniul public al statului în domeniul privat al acestuia a suprafeței de teren forestier mai sus identificate.

	2.3.
	Schimbări preconizate
	Modificările aduse prin prezenta hotărâre a Guvernului vizează trecerea din domeniul public al statului în domeniul privat al acestuia a suprafeței de 6,79  ha teren cu destinație forestieră aflat în administrarea Regiei Naționale a Pădurilor – Romsilva, în vederea  reconstituirii dreptului de proprietate, respectiv, în vederea punerii acesteia la dispoziția Comisiei locale Borșa de fond funciar, județul Maramureș, pentru punerea în posesie.


	2.4.
	Alte informaţii
	Necesitatea și oportunitatea promovării prezentului proiect de act normativ aparține Ministerului Mediului, Apelor și Pădurilor și  Autorității Naționale pentru Restituirea Proprietăților, iar răspunderea pentru realitatea şi corectitudinea datelor și informațiilor din conținutul documentației justificative aparține Regiei Naționale a Pădurilor - Romsilva, Direcția silvică Suceava, Comisiei județene Maramureș şi Comisiei locale Borșa pentru stabilirea dreptului de proprietate privată asupra terenurilor.

	
Secțiunea a 3-a
Impactul socioeconomic


	3.1.
	Descrierea generală a beneficiilor şi costurilor estimate ca urmare a intrării în vigoare a actului normativ
	Proiectul de act normativ nu se referă la acest subiect.

	3.2.
	Impactul social
	Proiectul de act normativ nu se referă la acest subiect.


	3.3.
	Impactul asupra drepturilor şi libertăţilor fundamentale ale omului
	
Proiectul de act normativ nu se referă la acest subiect.

	3.4.
	Impactul macroeconomic
	
Proiectul de act normativ nu se referă la acest subiect.


	3.4.1.
	Impactul asupra economiei şi asupra principalilor indicatori macroeconomici
	
Proiectul de act normativ nu se referă la acest subiect.



	3.4.2.
	Impactul asupra mediului concurenţial şi domeniul ajutoarelor de stat
	Proiectul de act normativ nu se referă la acest subiect.

	3.5.
	Impactul asupra mediului de afaceri
	
Proiectul de act normativ nu se referă la acest subiect.


	3.6.
	Impactul asupra mediului înconjurător
	
Proiectul de act normativ nu se referă la acest subiect.


	3.7.
	Evaluarea costurilor şi beneficiilor din perspectiva inovării şi digitalizării
	
Proiectul de act normativ nu se referă la acest subiect.

	3.8.
	Evaluarea costurilor şi beneficiilor din perspectiva dezvoltării durabile
	
Proiectul de act normativ nu se referă la acest subiect.

	
3.9.
	
Alte informaţii
	
Nu au fost identificate.


	
Secţiunea a 4-a
Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informaţii cu privire la cheltuieli şi venituri


	- în mii lei (RON) –

	Indicatori
	Anul
curent
	Următorii patru ani
	Media pe cinci ani

	1
	2
	3
	4
	5
	6
	7

	4.1. Modificări ale veniturilor bugetare, plus/minus, din care:

	a) buget de stat, din acesta:
(i) impozit pe profit
(ii) impozit pe venit
	Proiectul de act normativ nu se referă la acest subiect.

	b) bugete locale
(i) impozit pe profit
	Proiectul de act normativ nu se referă la acest subiect.

	c) bugetul asigurărilor sociale de stat:
(i) contribuţii de asigurări
	Proiectul de act normativ nu se referă la acest subiect.

	d) alte tipuri de venituri
(se va menționa natura acestora)
	Nu au fost identificate.

	4.2. Modificări ale cheltuielilor bugetare, plus/minus, din care:

	a) buget de stat, din acesta:
(i) cheltuieli de personal
(ii) bunuri şi servicii
	Proiectul de act normativ nu se referă la acest subiect.

	b) bugete locale:
(i) cheltuieli de personal
(ii) bunuri şi servicii
	Proiectul de act normativ nu se referă la acest subiect.

	c) bugetul asigurărilor sociale de stat:
(i) cheltuieli de personal
(ii) bunuri şi servicii
	Proiectul de act normativ nu se referă la acest subiect.

	d) alte tipuri de cheltuieli
(se va menționa natura acestora)
	Nu au fost identificate.

	4.3. Impact financiar, plus/minus, din care:

	a) buget de stat
	
	
	
	
	
	

	b) bugete locale
	Proiectul de act normativ nu se referă la acest subiect.

	4.4. Propuneri pentru acoperirea creşterii cheltuielilor bugetare
	Proiectul de act normativ nu se referă la acest subiect.

	4.5. Propuneri pentru a compensa reducerea veniturilor bugetare
	Proiectul de act normativ nu se referă la acest subiect.

	4.6. Calcule detaliate privind fundamentarea modificărilor veniturilor şi/sau cheltuielilor bugetare
	    Proiectul de act normativ nu se referă la acest subiect.

	4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:

	a) fişa financiară prevăzută la art. 15 din Legea nr. 500/2002 privind finanţele publice, cu modificările şi completările ulterioare, însoţită de ipotezele şi metodologia de calcul utilizate;
b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară.
	Proiectul de act normativ nu se referă la acest subiect.

	4.8. Alte informații
	Nu au fost identificate.

	
Secțiunea a 5-a
Efectele proiectului de act normativ asupra legislației în vigoare  
 

	5.1.
	Măsuri normative necesare pentru aplicarea prevederilor proiectului de act normativ
	a) Hotărârea Guvernului nr. 1705/2006, cu modificările și completările ulterioare și inventarul centralizat al bunurilor din domeniul privat al statului se modifică în mod corespunzător.
b) Nu este cazul

	5.2.
	Impactul asupra legislaţiei în domeniul achiziţiilor publice
	Proiectul de act normativ nu se referă la acest subiect.


	5.3.
	Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE).
	Proiectul de act normativ nu se referă la acest subiect.

	5.3.1.
	Măsuri normative necesare transpunerii directivelor UE
	Proiectul de act normativ nu se referă la acest subiect.


	5.3.2.
	Măsuri normative necesare aplicării actelor legislative ale UE
	Proiectul de act normativ nu se referă la acest subiect.


	5.4.
	Hotărâri ale Curţii de Justiţie a Uniunii Europene 
	Proiectul de act normativ nu se referă la acest subiect.

	5.5.
	Alte acte normative şi/sau documente internaţionale din care decurg angajamente asumate 
	Proiectul de act normativ nu se referă la acest subiect.


	5.6.
	Alte informaţii
	Nu au fost identificate.

	
Secţiunea a 6-a
Consultările efectuate în vederea elaborării proiectului de act normativ 


	6.1.
	Informaţii privind neaplicarea procedurii de participare la elaborarea actelor normative
	Proiectul de act normativ nu se referă la acest subiect.


	6.2.
	Informaţii privind procesul de consultare cu organizaţii neguvernamentale, institute de cercetare şi alte organisme implicate
	Proiectul de act normativ nu se referă la acest subiect.

	6.3.
	Informaţii despre consultările organizate cu autorităţile administraţiei publice locale
	Proiectul de act normativ nu se referă la acest subiect.

	6.4.
	Informaţii privind puncte de vedere/opinii emise de organisme consultative constituite prin acte normative
	Proiectul de act normativ nu se referă la acest subiect.



	6.5.
	Informaţii privind avizarea de către:                           
a) Consiliul Legislativ 
b) Consiliul Suprem de Apărare a Ţării                         
c) Consiliul Economic şi Social 
d) Consiliul Concurenţei    
e) Curtea de Conturi             
	Proiectul de act normativ nu se referă la acest subiect.



	6.6.
	Alte informaţii                  
	Nu au fost identificate.

	
Secțiunea a 7-a
Activități de informare publică privind elaborarea şi implementarea
proiectului de act normativ


	7.1.
	Informarea societăţii civile cu privire la elaborarea proiectului de act normativ
	În elaborarea proiectului de act normativ a fost îndeplinită procedura stabilită prin Legea nr.52/2003 privind transparența decizională în administrația publică, republicată, cu modificările ulterioare.
De asemenea, menționăm faptul că proiectul de act normativ a fost publicate pe site-ul Ministerului Mediului, Apelor și Pădurilor în data de …… ...... 2026.

	7.2.
	Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice
	Proiectul de act normativ nu se referă la acest subiect.



	 
Secţiunea a 8-a
Măsuri de implementare


	8.1.
	Măsuri de punere în aplicare a proiectului de act normativ 
	Proiectul de act normativ nu se referă la acest subiect.


	8.2.
	Alte informaţii    
	Nu au fost identificate.






[bookmark: _Hlk3887827]Față de cele prezentate, a fost elaborat proiectul de hotărâre a Guvernului privind trecerea unei suprafețe de 6,79 ha  teren cu destinație forestieră din domeniul public al statului în domeniul privat al acestuia și în administrarea Regiei Naționale a Pădurilor – Romsilva, în vederea reconstituirii dreptului de proprietate, care în forma prezentată a fost avizat de către ministerele interesate pe care îl supunem spre adoptare.

